Nariadenie Komisie (ESUO, EHS, Euratom) č. 4063/88
z 21. decembra 1988
o uplatňovaní článku 46a Podmienok zamestnávania zamestnancov Európskeho strediska pre rozvoj odborného vzdelávania
KOMISIA EURÓPSKYCH SPOLOČENSTIEV,
so zreteľom na nariadenie Rady (ESUO, EHS, Euratom) č. 1859/76 z 29. júna 1976 o ustanovení Podmienok zamestnávania zamestnancov Európskeho strediska pre rozvoj odborného vzdelávania [1], naposledy zmenené a doplnené nariadením Rady (Euratom, ESUO, EHS) č. 679/87 [2], a najmä na jeho článok 46a;
so zreteľom na stanovisko Výboru expertov ustanoveného v odseku 2 článku 46a;
keďže článok 46a Podmienok zamestnávania zamestnancov Európskeho strediska pre rozvoj odborného vzdelávania stanovuje podmienky poskytovania príspevkov v nezamestnanosti bývalým zamestnancom, ktorí sú nezamestnaní po skončení pracovného pomeru v stredisku;
keďže Komisia má stanoviť predpisy, ktoré považuje za nevyhnutne potrebné na vykonanie odseku 2 článku 46a;
keďže nariadenie Komisie (ESUO, EHS, Euratom) č. 91/88 [3] stanovuje uplatňovanie článku 28a Podmienok zamestnávania ostatných zamestnancov Európskych spoločenstiev, ktorý je totožný s článkom 46a Podmienok zamestnávania zamestnancov Európskeho strediska pre rozvoj odborného vzdelávania,
PRIJALA TOTO NARIADENIE:
Článok 1
Ustanovenia nariadenia (ESUO, EHS, Euratom) č. 91/88, okrem článku 5 tohto nariadenia, sa uplatňujú aj pre zamestnancov Európskeho strediska pre rozvoj odborného vzdelávania.
Článok 2
Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
Za Komisiu
Henning Christophersen
podpredseda
[1] Ú. v. ES L 214, 6.8.1976, s. 1.
[2] Ú. v. ES L 72, 14.3.1987, s. 1.Ú. v. ES L 103, 15.4.1987, s. 45.
[3] Ú. v. ES L 11, 15.1.1988, s. 31.
--------------------------------------------------